kardosdrur/scandi-wiki huggingface dataset:
Dæk (skib)

Dækket på en båd eller et skib er en permanent afdækning over et skrog eller rum i fartøjet.

Det primære dæk, fribordsdækket, er en vandtæt, vandret struktur (vejrdækket) som danner ’låg’ på skroget, virker som et styrkeelement samt tjener som det vigtigste arbejdssted på fartøjet i forbindelse med losning og lastning etc.

Et fartøj har ofte flere dæk i skroget samt i apteringen.
  

Skibsterminologi
Lukas

Lukas (fra romersk Lukanus eller Lukius) levede i det 1. århundrede og nævnes i Det Nye Testamente som læge og som Paulus' medarbejder og rejseledsager. I 2. Timotheusbrev nævnes han som den, der er hos Paulus til det sidste. 

Lukas må ikke forveksles med den ukendte forfatter til Lukasevangeliet og Apostlenes Gerninger. I kirkelige traditioner har han ganske vist været tillagt forfatterskabet til de to skrifter, men dette afvises af de fleste nytestamentlige forskere. Det billede, man får af Paulus i Apostlenes Gerninger, kan næppe komme fra en, der har kendt ham så godt, som Lukas gjorde. I et forsøg på at gøre Lukas til øjenvidne til Jesus, blev han blandt nogle kirkefædre sat i forbindelse med de 72 disciple, som Jesus udsendte som beskrevet i Lukasevangeliets kapitel 10, vers 1. Heller ikke denne tradition er der belæg for.

I den sene oldtid og tidlige middelalder opstod legenden, at Lukas skulle være maler og have malt den første ikon af Jomfru Maria, den såkaldte Sorte Madonna af Częstochowa. Der er ikke belæg for den antagelse.

Se også 
 Matthæus
 Markus
 Johannes

Kildehenvisning 
 Politikens Bibelleksikon, 1992 
 Gads Danske Bibelleksikon, 1982
 Det Nye Testamente, 1992
 Det nye testamente og de første kristne årtier, Bent Noack, 1994

Forfattere til Det Nye Testamente
Personer i Det Nye Testamente
Helgener
Køje

En køje er et sovemøbel. 

De er pladsbesparende og kan være i etager. De findes ofte på skibe, i børneværelser, kaserner og i sommerhuse.

 

Skibsterminologi
Senge
Eudorus

Eudorus var en leder af myrmidonerne, der kæmpede i det gamle Grækenland.

Personer fra antikkens Grækenland
Tjek fødsels- og dødsår
Lancia

Lancia Automobiles S.p.A. en italiensk bilproducent der er etableret i 1906 af Vincenzo Lancia. Hovedsædet ligger i Torino. Siden 1969 har den været en del af Fiat-koncernen. Virksomheden har en lang historie i af producere karakteristiske biler og desuden stærke rally-traditioner. Nogle af Lancias modeller ses som mere luksuriøse end de Fiat-modeller, som de er baseret på. Lancias modeller er ofte navngivet ved bogstaver fra det græske alfabet i sine modelnavne.

Lancia er i dag et mærke i Stellantis.

Lancia i Danmark 
Mærket blev i Danmark solgt gennem større Fiat-forhandlere. På grund af svigtende salg stoppede det officielle salg i Danmark omkring 2000, men enkelte eksemplarer har siden fundet vej hertil via diverse parallelimportører.

Aktuelle modeller

Tidligere modeller 
 Beta
 Delta
 Dedra
 Prisma
 Kappa
 Thema
 Lybra
 Thesis
 Zeta
 Phedra

Eksterne kilder/henvisninger 

 Officielt websted 
 Hjemmeside for Dansk Lancia Register

 
Etableret i 1906
Torino
Varese

Varese er en by i det nordlige Italien ved grænsen til Schweiz og hovedstad for provinsen Varese, en del af Lombardiet. Varese-provinsen ligger i Laghi området, mellem det sydlige Ticino i Schweiz og Lago Maggiore.

Varese-provinsen er hjemsted for EUs forskningscenter, Joint Research Centre (Centro Comune di Ricerca).

Byen var vært for verdenmesterskaberne i landevejscykling i 2008.

Eksterne kilder/henvisninger 

 Officiel hjemmeside
 Google Maps
 JRC Ispra 

Byer i Lombardiet
David Gulpilil

David Gulpilil (født 1. juli 1953, død 29. november 2021) var en aboriginer fra Australien. Han arbejdede som skuespiller og danser. Han er mest kendt for sin rolle i filmen Walkabout. Udover den har han haft flere roller. Bl.a. i Crocodile Dundee.
Han tilhørte Mandipingu-stammen, der er af yolngulsk kultur.

Referencer

Eksterne henvisninger 
 

Skuespillere fra Australien
Klaus Størtebeker

Klaus Størtebeker var sørøver og anfører af fetaljebrødrene. Han blev fanget og halshugget i Hamborg den 20. oktober 1401.

En legende fortæller, at han slog en handel af med Hanseforbundet, da han skulle henrettes: de sørøvere, som han kunne gå forbi efter halshugningen, skulle løslades.

Legenden om ham er grundlaget for festspillet Størtebekerfestival i Ralswiek på Rügen, som har spillet årligt siden 1997.

I 2006 blev der lavet en miniserie Störtebeker til tysk tv om hans liv. Spillefilmen 12 Meter Ohne Kopf er fra 2009. Den er bl.a. optaget på Middelaldercentret ved Nykøbing Falster og handler også om Størtebekers sidste dage.

Efternavnet er plattysk for 'Styrtebæger'. Han kunne styrte et bæger spiritus lige ned i halsen uden at blinke og uden at blive synligt beruset, sagde man.

Eksterne henvisninger 
 Festspil i Ralswiek 

Pirater
Tjek fødsels- og dødsår
Tyskere i 1300-tallet
Personer henrettet ved halshugning
Hamborgs historie
PostScript

PostScript er et sideopsætningssprog opfundet af Adobe Systems, baseret på tidligere Xerox-arbejde og benyttet i "Desktop Publishing"-systemer og Printere til sideopsætning. PostScript fungerer som et stak-baseret programmeringssprog og et dokument i PostScript-format kan læses (eller skrives) som sådan.

Som følge af licens og manglende overskuelighed i formatet er mange printere nu baseret på lukkede formater eller Hewlett Packards PCL.

En skærm-orienteret udgave, Display PostScript, blev senere videreudviklet af Adobe til Portable Document Format (PDF), som i dag er et populært elektronisk format til dokumenter i skrift og billeder.

PostScript er et af de første eksempler på et varemærke i CamelCase.

Markup language
Programmeringssprog
De uovervindelige

De uovervindelige (originaltitel The Unforgiven) er en amerikansk film fra 1960 instrueret af John Huston og har Burt Lancaster, Audrey Hepburn, Audie Murphy, John Saxon og Lillian Gish i bærende roller.

Filmen foregår i Texas i 1850'erne. Rachel Zachary (Audrey Hepburn) er blevet adopteret, efter at hendes egen familie er blevet dræbt, og er vokset op hos en hvid familie. Men da det viser sig, at hun egentlig er indianer, bliver hun genstand for vold, had og fordomme.

Eksterne henvisninger 
 

Amerikanske film fra 1960
Westernfilm fra USA
Film instrueret af John Huston
Storen

Storen, også kaldt Store Skagastølstind, er Norges tredjehøjeste bjerg og er den sydligste top af Skagastølstinderne. Storen er det eneste af Norges tre højeste bjerge som kræver klatring for at nå toppen.

Storen er en del af Norges højstbeliggende bjergryg, Styggedals- og Skagastølsryggen, som ligger i fjeldområdet Hurrungane i den sydvestlige del af Jotunheimen. Storen ligger på grænsen mellem Luster og Årdal kommuner i Vestland fylke. Toppen markerer kommunegrænsen.

Storen blev besteget første gang 21. juli 1876 af William Cecil Slingsby. Dette var den største klatrepræstation i Norge indtil da. Slingsbys oprindelige rute, via det som nu hedder Slingsbybræen og Mohns skar, er nu mindre brugt, og fjeldet har en række andre klatreruter af forskellig sværhedsgrad. De såkaldte Andrews- og Heftyes-ruter giver enklere adkomst og kort fin klatring og er derfor de mest brugte.

Eksterne link 
 Beskrivelse Skagastølstindene

Bjerge i Vestland
Luster
Bloomberg

Bloomberg kan henvise til flere artikler:

 Bloomberg L.P. – markedsdata og nyhedsbureau
 Michael Bloomberg – person
Michael Bloomberg

Michael Rubens Bloomberg (født 14. februar 1942) er stifter og ejer af Bloomberg LP, multi-milliardær og borgmester i New York City i perioden 2002-2013. I 2018 er han registret som verdens 11. rigeste mand. Det formodes, at hans personlige formue udgør mellem 16 og 61 mia. dollars i 2009. Forskellige kilder angiver forskellige tal. 

Michael Bloomberg er af jødisk familie med russisk og polsk afstamning. Bloombergs far, Alexander, født i 1906 i Chelsea i Massachusetts, var bogholder i et mejeri. Farfaderen var en russisk-jødisk immigrant som blev ejendomsmægler. Moderen, Charlotte (Rubens) Bloomberg, født 1909, er datter af en russisk indvandrer og en mor fra New Jersey.

Karriere 
Efter eksamen som elektroingeniør fra Johns Hopkins University fortsatte Michael Bloomberg ved Harvard University, hvor han tog Master of Business Administration (MBA). Efter endte studier begyndte Bloomberg i 1966 at arbejde i firmaet Salomon Brothers, hvor han blev partner seks år efter sin ansættelse, i 1972. Da Salomon Brothers blev opkøbt i 1981 fik han for sin andel af firmaet ca. 10 millioner dollar.

Derefter grundlagde han samme år finansdataagenturet Bloomberg L.P., som blev et meget vellykket og indbringende foretagende. Virksomheden blev efterhånden udvidet til tilgrænsende brancher.

Politik 
Politisk var han medlem af det Demokratiske Parti i mange år, men skiftede til det Republikanske Parti, da han i 2001 stillede op til og senere vandt posten som borgmester i New York City. Han blev genvalgt som borgmester i 2005.

Den 19. juni 2007 forlod Bloomberg det Republikanske Parti for at blive uafhængig.. Han fik dispensation fra reglen om, at borgmesteren i New York City kun kan bestride embedet i to perioder og valgtes for en tredje periode i 2009, denne gang som uafhængig kandidat.

Den 24. november 2019 annoncerede Bloomberg, at han ville stille op til de Demokratiske primærvalg med målet om at blive Demokraternes præsidentkandidat, der skal udfordre den siddende præsident Donald Trump ved Præsidentvalget i november 2020. Han skabte forbløffelse, beundring og foragt samt adskillige overskrifter med udmeldingen om, at han ingen donationer ville tage fra private borgere og derimod bruge - ifølge ham selv - "mindst 500 millioner dollar" af sin egen formue på blandt andet en intensiv radio- og TV-reklamekampange imod Trump. Den 4. marts 2020, dagen efter den såkaldte Super Tuesday, hvor 16 afstemninger blev afholdt, suspenderede han sin kampagne og støttede op om Joe Biden.

Referencer

Eksterne henvisninger 

Erhvervsfolk fra USA
Borgmestre fra USA
Jøder fra USA
Amerikanere i 1900-tallet
Amerikanere i 2000-tallet
Personer fra Boston
Præsidentkandidater fra USA 2020
De frigjorte (film fra 1961)

De frigjorte (originaltitel The Misfits) er en amerikansk film fra 1961, instrueret af John Huston.

Roslyn (Marilyn Monroe) tager til Reno for at blive skilt og forelsker sig i deltidscowboy'en Gay (Clark Gable). Men da han sammen med et par venner beslutter sig for at indfange en flok vilde heste, der skal bruges til hundemad, kan Roslyn ikke acceptere dette og forsøger at stoppe mændene.

Filmen blev både Monroes og Gables sidste.

Blandt de øvrige medvirkende kan nævnes Montgomery Clift.

Eksterne Henvisninger 
 

Amerikanske film fra 1961
Film instrueret af John Huston
Dramafilm fra USA
Bloomberg L.P.

Bloomberg LP er et amerikansk nyheds- og markedsdatabureau, specialiseret i at servicere finansverdenen. Børsmæglere udstyres normalt med en såkaldt Bloomberg Terminal forbundet direkte til Bloombergs systemer, hvorigennem de har adgang til nyheder, information og kommunikation.

Bloomberg LP blev stiftet i 1981 af Michael Bloomberg, der stadig ejer 88 procent af virksomheden. 

Bloomberg Media består af:
 Bloomberg TV
 Bloomberg Radio
 Bloomberg Magazine
 Bloomberg.com
 Bloomberg Press

Adresse 
499 Park Avenue 
New York, NY 10022, USA

Eksterne henvisninger 

 Bloomberg.com

Nyhedsbureauer
Virksomheder i New York City
Rød Ungdom

Rød Ungdom var en dansk, revolutionær, socialistisk ungdomsorganisation, stiftet i 1993 og nedlagt i 2010. Rød Ungdom var ikke tilknyttet noget bestemt parti. Landsorganisationen nedlagdes på et ekstraordinært landsmøde d. 13. marts 2010. Dog fortsatte lokalafdelingen i Aalborg samt webbutikken Revoshop.dk som selvstændige foreninger. 

Organisationen udgav ungdomsbladet Lige venstre samt bøger som Den ultimative sangbog og Højrefløjens rædselskabinet af den senere professor Mikkel Thorup. Andre kendte tidligere medlemmer af Rød Ungdom er politikerne Rosa Lund og Mattias Tesfaye.

Mærkesager 
Rød Ungdom markerede sig primært på fem mærkesager: 
 Modstand mod EU: En del af ophavet til Rød Ungdom var en kampagne Rok ved Unionen under debatten om Maastricht-traktaten i 1992-93. Desuden førte Rød Ungdom kampagner ved afstemningerne om Amsterdam-traktaten og Euro'en. Disse kampagner har både været ført selvstændigt og gennem bredere initiativer.
 Modstand mod racisme: Rød Ungdom deltog i Antiracistisk Netværk og i modstanden mod organiserede nazister op igennem 1990'erne. Desuden førte Rød Ungdom kampagner mod Dansk Folkeparti og Dansk Front.
 Modstand mod krig: Især krigen mod Irak i 2003 resulterede i stor aktivitet fra bl.a. Rød Ungdoms side, men også solidaritet med palæstinenserne og kurderne havde høj prioritet. I det hele taget var man konsekvente antiimperialister. 
 Bedre vilkår for uddannelsessøgende: Rød Ungdom søgte at modvirke forringelser af uddannelsessystemet, bl.a. ved at samarbejde med elevråd og DGS.
 Faglige kampe optog ligeledes organisationen, som bl.a. deltog i Ribus-konflikten i 1995 og etableret blokade af Restaurant Pejsegården i 2002.

Struktur 
Rød Ungdoms øverste myndighed var landsmødet, der blev afholdt årligt. På Landsmødet fastlagdes organisationens politik, og der valgtes en Landsledelse.

Landsledelsen var organisationens øverste ledelse imellem landsmøderne. Landsledelsen varetog organisationens politiske og økonomiske interesser samt forestod organisering af landsdækkende aktiviteter og kampagner. Landsledelsen valgte en Landsarbejdsgruppe, der fungerede som sekretariat for organisationen.

Rød Ungdom havde lokalafdelinger i København, Århus, Odense, Aalborg, Esbjerg, Hobro, Randers, Silkeborg, Viborg, Vejle, Svendborg, Slagelse, Tølløse, Nykøbing Sj., Roskilde, Helsingør, Frederiksberg m.fl..

Rød Ungdom ejede internetbutikken Revoshop.dk, der stadigvæk findes og forhandler merchandise fra progressive danske og udenlandske organisationer og producenter.

Kilde/Eksterne henvisninger 
Rød Ungdoms hjemmeside
Revoshop.dk
www.leksikon.org
Mikkel Thorup (1997): Højrefløjens rædselskabinet. Rød Ungdom 

Ungdomsorganisationer
Etableret i 1993
Ophørt i 2010
Cagiva

Cagiva er en italiensk motorcykelproducent etableret af Giovanni Castiglioni i 1950 i Varese, Italien.

Udover motorcykler solgt under eget navn, står Cagiva også bag bedre kendte produktnavne som MV Agusta og Husqvarna, samt mellem 1985 of 1996 bag Ducati. I 1992 overtog Cagiva-fabrikken produktionen af bilen Mini Moke fra BLMC's fabrik i Portugal. Cagiva nåede at producere 1500 enheder, før produktionen blev endeligt stoppet i 1993. Det tidligere Cagiva Comerciale SpA blev i 1999 omdøbt til MV Agusta Motorcycles SpA.

Navnet, Cagiva, kommer fra CAstiglioni-GIovanni-VArese.

Eksterne henvisninger 

 Officielt Website 

Køretøjsproducenter fra Italien
Motorcykelproducenter
Aggersund (by)

Aggersund er en landsby i Han Herred med , beliggende i Aggersborg Sogn ud til Limfjorden, hvor Aggersundbroen krydser sundet af samme navn (Aggersund). Landsbyen hører til Vesthimmerlands Kommune og er beliggende i Region Nordjylland.

Tæt ved byen ligger resterne af den gamle vikingefæstning, Aggersborg, samt herregården Aggersborggård.

Aggersund har også deres egen lokalrevy: Aggersundrevyen.

Kilder 

Byer i Vesthimmerlands Kommune
Danmarks Kommunistiske Parti/Marxister-Leninister

Danmarks Kommunistiske Parti/Marxister-Leninister (DKP/ml) var et marxistisk-leninistisk parti i Danmark, der blev dannet i 1979. Partiet opløstes, da det sammen med Kommunistisk Samling dannede Kommunistisk Parti i 2006 .

Historie 
DKP/ml blev stiftet den 31. december 1978, da Marxistisk-Leninistisk Forbund og Kommunistisk Sammenslutning Marxister-Leninister slog sig sammen. Samlingsprocessen varede et halvt år, hvor partiets grundlag og program blev udarbejdet.

Under navnet Marxistisk-Leninistisk Parti med listebogstavet L opstillede DKP/ml ved folketingsvalgene i 1984 og 1987. Ved begge valg fik partiet mindre end 1000 stemmer.

Ved partiets stiftelse i 1979 blev det kendt for at støtte Albaniens form for socialisme og for at være stalinistisk. Kursen blev imidlertid lagt om efter opløsningen af den Socialistiske Folkerepublik Albanien i 1991 og det efterfølgende sammenbrud i den internationale marxist-leninistiske bevægelse, og man skulle som parti nu finde et nyt fælles fodslag og ikke danne flere "sekteriske" småpartier. Med dette i tankerne søgte partiet at promovere dannelsen af et nyt kommunistisk parti sammen med de øvrige danske kommunistiske partier, især KPiD, men KPiD valgte at hoppe fra sammenlægningsprojektet igen, hvilket i stedet fik en gruppe medlemmer af KPiD til at bryde ud og danne Kommunistisk Samling i 2005.

DKP/ML mente at den danske og internationale kommunistiske bevægelse havde været i en nedbrydnings periode op til 1989-91, ved partiets syvende kongres i 1997 var opfattelsen at bevægelsen var stille i gang med at genopbygge sig selv. Andre så imidlertid denne nyorientering som et brud med den kommunistiske tradition og brød efter kongressen ud og dannede i stedet Foreningen Oktober, der senere blev til Arbejderpartiet Kommunisterne.

I midten af november 2006 blev det resterende DKP/ml lagt sammen med Kommunistisk Samling, hvorved der blev skabt et nyt parti kaldet Kommunistisk Parti. Det nye parti overtog ansvaret med udgivelsen af Dagbladet Arbejderen.

Nogle af partiets mest kendte sympatisører var specielt i 1970'erne og 1980'erne Thomas Koppel samt hans hustru Anisette der sammen dannede det internationalt kendte band Savage Rose, som bl.a. rejste rundt i verden og var specielt kendt for sine fortolkninger af balkanmusik.

Partiet havde sin egen ungdomsorganisation frem til omkring 1990, herefter blev de unge i partiet opfordret til at melde sig ind i Rød Ungdom, en bredere gruppe af unge på venstrefløjen.

Referencer

Eksterne henvisninger 
 www.dkp-ml.dk 
 Danmarks Kommunistiske Parti/Marxister-Leninister (DKP/ML), artikel på Leksikon.dk

Kommunistiske Parti/Marxister-Leninister
Etableret i 1979
Ophørt i 2006
Kommunistiske Parti/Marxister-Leninister
Jørgen Marcussen

Jørgen Valdemar Marcussen (født 15. maj 1950 i Nødebo Sogn, Gadevang ved Hillerød) er en tidligere dansk cykelrytter.

Blandt karrierens største resultater var en bronze-medalje ved VM i landevejsløb i 1978 og en samlet sejr i et af datidens største amatørløb, Grand Prix Wilhelm Tell i 1975. I 1980 hentede han en etapesejr i Giro d'Italia og i 1981 blev det til en samlet fjerdeplads i Vuelta a Espana.

Efter afslutningen af sin aktive karriere var Jørgen Marcussen dansk landstræner med en række successer i midthalvfemserne, blandt andet VM-guld til Alex Pedersen i 1994, OL-sølv til Rolf Sørensen i 1996 og VM-sølv til Bo Hamburger i 1997. I 2001 var Macs sportsdirektør på tyske Team Coast og derefter et år hos danske CSC-Tiscali. Fra 2008 var Macs tilbage som sportsdirektør, denne gang på danske Team Løgstør (www.team-logstor.dk).

Jørgen Marcussen er gift med den ligeledes tidligere cykelrytter Karina Skibby, som er søster til den også tidligere professionelle cykelrytter Jesper Skibby. Parret boede i Jørgens hjemby, Gadevang, indtil 2018, hvor Jørgen Marcussen dyrkede cykling på motionsplan, bl.a. med sin bror Bjarne og sin svigerfar, Willy Skibby. Nu bor parret og deres datter Ida-Marie i Rønne på Bornholm.

Eksterne henvisninger 
 

Mandlige cykelryttere fra Danmark
Personer fra Hillerød
Kim Andersen (cykelrytter)

Kim Andersen (født 10. februar 1958) er tidligere dansk cykelrytter og nuværende sportsdirektør for .

Karriere 
Karrierens største resultat kom i 1983, da Kim Andersen erobrede den gule førertrøje i Tour de France og forsvarede den i seks dage. Samme år vandt han 12. etape. I 1985 gentog han næsten præstationen med tre dage i den gule førertrøje. Kim Andersens største præstation i et endagsløb var da han i 1984 vandt semiklassikeren Flèche Wallonne. I 1987 blev han testet positiv i en dopingtest, hvilket udløste historiens allerførste udelukkelse på livstid fra sporten. Udelukkelsen blev senere ændret til en karantæne på et år. I 1992 blev han endnu engang testet positiv, hvorefter han blev fyret fra sit hold.

Kim Andersen har senere arbejdet for de professionelle cykelhold Team Chicky World og Team Fakta, inden han kom til Team Saxo Bank som sportsdirektør i 2004. 27. juni 2010 blev han fyret fra denne stilling, på grund af planer om at starte et nyt cykelhold, umiddelbart inden starten på Tour de France.
Han er en god ven af Kim Kirchens far, hvilket har ført til at Kirchen har fået tildelt hans navn.

Privat 
Sønnen Sebastian Andersen var i 2022-sæsonen sportsdirektør for det danske hold , og blev fra starten af 2023 ledende sportsdirektør for .

Noter

Eksterne henvisninger 
 

Mandlige cykelryttere fra Danmark
Danmark Rundt-vindere
Dopingsager med cykelryttere fra Danmark
Sportsdirektører fra Danmark
Slim (flertydig)

Slim er et flertydigt begreb. Det kan dreje sig om:
 Slim er en klæbrig masse der fx afsondres i næsen.
 Slim (tegneseriefigur) er en fiktiv figur, en ung sofaligger på 24 som optræder i tegneserien Slim Slam Slum.
Madlavning

Madlavning er behandling af ingredienser, der resulterer i en spiselig ret. Madlavningsproceduren varierer, og forskellige kulturer har udviklet særlige metoder. En madopskrift kan lette madlavningen.

Måleenheder i madlavning 
Et litermål bruges til afmåling af væsker såsom vand, mælk, olier eller piskefløde. Både litermål og decilitermål er meget udbredte.

Se også 

 Molekylær gastronomi
 Høkasse
 Kogegrube
 Mælkevagt
Tanzanias historie

Den nuværende stat Tanzania blev etableret i 1964 efter uafhængigheden fra Storbritannien i 1961 ved sammenslutningen af Tanganyika og Zanzibar. Områdets og Tanzanias historie rækker dog længere tilbage.

Før år 1000 
Omkring år 100 blev Zanzibar befolket af folk fra fastlandet. I år 700 begyndte Tanganyikas kyster at blive besøgt af arabiske, indiske og kinesiske handelsfolk. I århundrederne herefter kom arabiske flygtninge til Zanzibar.

1500-1900 
Under koloniseringen af Afrika fik Portugal magten over en stor del af den østafrikanske kyst, herunder Zanzibar i 1528. I år 1600 blev portugiserne dog fordrevet af Oman, som i 1650 også overtog herredømmet over Tanganyika. Da Oman havde begge territorier, flyttede sultanen af Oman hovedstaden fra fastlandet til Zanzibar – dette skete i 1840. Kort herefter, i 1863, fik briterne lukket for slavehandlen på Zanzibar. I 1890 blev øen et britisk protektorat som følge af Helgoland–Zanzibar-traktaten. Året efter blev Tanganyika del af Tysk Østafrika. I 1898 kæmpede Mkwawa for friheden og begik selvmord.

Fra 1900 
I perioden 1905-07 døde 200.000 mennesker i kamp under det såkaldte Maji-Maji-oprør. Yderligere 80.000 mennesker døde af influenzaudbrud i 1916. I 1918 dannedes Britisk Østafrika.

Landet blev i 1946 underlagt FN og i 1954 dannedes det første politiske parti, TANU. Den 9. december 1961 blev Tanganyika selvstændigt og fik året efter Julius Nyerere som præsident. Endnu gik der et år før Zanzibar i 1963 også blev selvstændigt. Foranlediget af dette, og at sultanen i 1964 blev styrtet af ASPs leder, Abeid Karume, som blev Zanzibars præsident, blev de to selvstændige stater ét land.

I 1967 blev Nyereres ideologi, Arusha-erklæringen, formuleret, men blev først gennemført ved tvang i 1974, da den økonomisk slog fejl. Året før blev Dodoma valgt som hovedstad. Partiet CCM, som har vundet alle valg siden midten af 1990'erne, hvor flerpartivalg blev indført, blev stiftet i 1977. Men før partiets Benjamin Mkapa blev præsident i 1995, regerede Ali Hassan Mwingi landet fra i en tiårs periode. I 2005 blev Jakaya Kikwete landets præsident.

Igennem de seneste årtier har befolkningen været meget plaget af AIDS og andelen af HIV-positive har været omkring 33 %.